ai4bharat/Pralekha huggingface dataset:
মন্ত্রিসভারঅর্থনৈতিকবিষয়সংক্রান্তকমিটি
মহারাষ্ট্রের খরাপ্রবণ অঞ্চলগুলিতে কেন্দ্রীয় সহায়তায় বিশেষ সেচ প্রকল্প নির্মাণে সম্মতি কেন্দ্রীয় মন্ত্রিসভার
নয়াদিল্লি, ১৮ জুলাই, ২০১৮
মহারাষ্ট্রের মারাঠাওয়াড়া, বিদর্ভ এবং অন্যান্য খরাপ্রবণ এলাকায় ৮৩টি ক্ষুদ্র জলসেচ প্রকল্প এবং আটটি বড় ও মাঝারি ধরণের সেচ প্রকল্পের নির্মাণ কাজ সম্পূর্ণ করার বিষয়ে অনুমোদন দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। কেন্দ্রীয় সরকারের অর্থানুকূল্যে এই প্রকল্পগুলি বাস্তবায়িত হবে। কমিটির বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী।
প্রকল্পগুলির নির্মাণ কাজ সম্পূর্ণ হলে প্রকল্পাধীন এলাকাগুলিতে কৃষিকাজে জলের যোগান ও ব্যবহার সম্পর্কে নিশ্চিত হতে পারবেন কৃষিজীবীরা। এর সুবাদে শস্যের উৎপাদন বৃদ্ধির পাশাপাশি কৃষকদের আয় ও উপার্জনও উল্লেখযোগ্য মাত্রায় বৃদ্ধি পাবে।
প্রকল্পগুলির আওতায় মারাঠাওয়াড়া, বিদর্ভ এবং অবশিষ্ট মহারাষ্ট্রের বিভিন্ন খরাপ্রবণ অঞ্চলের অতিরিক্ত ৩.৭৭ লক্ষ হেক্টর জমিকে নিয়ে আসার সম্ভাবনা বেশ উজ্জ্বল বলে মনে করা হচ্ছে। মহারাষ্ট্রে যে আরও ২৬টি বড় ও মাঝারি সেচ প্রকল্প বর্তমানে নির্মিত হচ্ছে, এই বিশেষ প্রকল্পগুলি তার অতিরিক্ত। ২৬টি সেচ প্রকল্পের কাজ আগামী বছরের ডিসেম্বরের মধ্যে সম্পূর্ণ করার পরিকল্পনা রয়েছে। প্রকল্পগুলির অগ্রগতির বিষয়টির ওপর নজর রাখবে কেন্দ্র ও রাজ্য পর্যায়ের জল কমিশন। প্রকল্প নির্মাণকালে অদক্ষ, অর্ধ-দক্ষ ও দক্ষ শ্রমিক-কর্মচারীদের জন্য প্রায় ৩৪১ লক্ষ শ্রমদিবস সৃষ্টি হবে বলে আশা করা হচ্ছে।
CG/SKD/DM/…
(Visitor Counter : 99
প্রধানমন্ত্রীরদপ্তর
সিভিল সার্ভিস দিবস উপলক্ষে সরকারি কর্মীদের প্রধানমন্ত্রীর শুভেচ্ছা
নয়াদিল্লি, ২১ এপ্রিল, ২০২১
প্রধানমন্ত্রী শ্রী নরেন্দ্র মোদী সিভিল সার্ভিস দিবস উপলক্ষে সরকারি কর্মীদের শুভেচ্ছা জানিয়েছেন।
এক ট্যুইট বার্তায় শ্রী মোদী বলেছেন, “সিভিল সার্ভিস দিবসে সকল সরকারি কর্মীদের শুভেচ্ছা জানাই। বিভিন্ন অঞ্চলে বিভিন্ন ক্ষেত্রে তাঁরা আমাদের নাগরিকদের সহায়তার জন্য এবং দেশের প্রগতিকে এগিয়ে নিয়ে যেতে নিরলসভাবে কাজ করে চলেছেন। দেশ সেবায় তাঁরা আগের মতোই নিয়োজিত থাকুন”।
CG/CB/SB
(
স্বরাষ্ট্র মন্ত্রক
বিপর্যয়ের ঝুঁকি কমানোর ব্যবস্থাপনায় সহযোগিতার জন্য ভারত ও ইটালির মধ্যে স্বাক্ষরিত সমঝোতাপত্রটি অনুমোদন করল কেন্দ্রীয় মন্ত্রীসভা
নয়াদিল্লী, ১৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে বিপর্যয়ের ঝুঁকি কমানোর ব্যবস্থাপনায় সহযোগিতার জন্য ভারতের জাতীয় বিপর্যয় ব্যবস্থাপনা কর্তৃপক্ষ ও ইটালির ডিপার্টমেন্ট অফ সিভিল প্রোটেকশন অফ প্রেসিডেন্সি অফ দ্য কাউন্সিল অফ মিনিস্টার্স-এর মধ্যে স্বাক্ষরিত সমঝোতাপত্রটি সম্পর্কে কেন্দ্রীয় মন্ত্রীসভায় বিস্তারিত আলোচনা হয়েছে।
সুবিধা :
বিপর্যয়ের ঝুঁকি কমানোর ব্যবস্থাপনায় সহযোগিতার জন্য এই চুক্তি স্বাক্ষরিত হয়েছে। এটি ভারতের জাতীয় বিপর্যয় ব্যবস্থাপনা কর্তৃপক্ষ ও ইটালির ডিপার্টমেন্ট অফ সিভিল প্রোটেকশন অফ প্রেসিডেন্সি অফ দ্য কাউন্সিল অফ মিনিস্টার্স-এর মধ্যে স্বাক্ষরিত হয়। সমঝোতাপত্রের ফলে ভারত এবং ইটালি বিপর্যয় ব্যবস্থাপনার ক্ষেত্রে একে অপরের দ্বারা উপকৃত হবে। এছাড়াও বিপর্যয় ব্যবস্থাপনায় প্রয়োজনীয় প্রস্তুতি, দ্রুত পদক্ষেপ গ্রহণ ও দক্ষতা বৃদ্ধিতে উভয় দেশের সুবিধা হবে। জুন মাসে এই সমঝোতাপত্রটি স্বাক্ষরিত হয়।
CG/CB/NS
(Visitor Counter : 103
মহাকাশদপ্তর
মহাকাশ মন্ত্রকের নতুন বাণিজ্যিক প্রতিষ্ঠান নিউ স্পেস ইন্ডিয়া লিমিটেড গঠন করা হবে- অর্থমন্ত্রী
নয়াদিল্লি, ০৫ জুন, ২০১৯
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন সংসদে আজ ২০১৯-২০ অর্থবর্ষের কেন্দ্রীয় বাজেট পেশ করে জানান, ভারতীয় মহাকাশ গবেষণা সংস্হা- ইসরোর গবেষণা এবং উন্নয়নমূলক কাজের সুফল জনগণ যাতে পায়, সেই লক্ষ্যে একটি রাষ্ট্রায়ত্ত্ব সংস্হা গঠন করা হবে। নিউ স্পেস ইন্ডিয়া লিমিটেড নামে এই সংস্হাটি উৎক্ষেপক বাহনের উৎপাদন, প্রযুক্তি হস্তান্তর এবং মহাকাশ সংক্রান্ত পণ্য বাজারজাত করার লক্ষ্যে কাজ করবে। মন্ত্রী জানান, মহাকাশ ক্ষেত্রে ভারত এক গুরুত্বপূর্ণ অংশীদার হয়ে উঠেছে। বর্তমানে কৃত্রিম উপগ্রহ উৎক্ষেপণ সহ মহাকাশ সংক্রান্ত বিভিন্ন কর্মসূচি কম খরচে ভারত করতে পারছে।
২০১৯-২০ অর্থবর্ষে মহাকাশ দপ্তরের জন্য বাজেট বরাদ্দ ধার্য করা হয়েছে ১২,৪৭৩.২৬ কোটি টাকা। ২০১৮-১৯ অর্থবর্ষে এই পরিমাণ ছিল ১১ হাজার ২০০ কোটি টাকা।
গগনযান সহ মহাকাশ প্রযুক্তিতে এই বাজেটে ৮৪০৮ কোটি টাকা বরাদ্দ করা হয়েছে। মহাকাশ বিজ্ঞানের প্রযুক্তি সংক্রান্ত বিভিন্ন প্রয়োগের জন্য ১৮৮৫ কোটি টাকা এবং ইনস্যাট কৃত্রিম উপগ্রহের জন্য ৮৮৪ কোটি টাকা বরাদ্দের প্রস্তাব করা হয়েছে।
CG/CB/NS
(Visitor Counter : 100
নির্বাচনকমিশন
লোকসভা নির্বাচনের ষষ্ঠ পর্বে আগামীকাল পশ্চিমবঙ্গে ৮টি আসনে ভোট গ্রহণ
কলকাতা, ১১ মে , ২০১৯
লোকসভা নির্বাচনের ষষ্ঠ পর্যায়ে আগামীকাল রবিবার, পশ্চিমবঙ্গ সহ ছ’টি রাজ্যের মোট ৫৯টি আসনের জন্য ভোট নেওয়া হবে। এর মধ্যে পশ্চিমবঙ্গেআটটি লোকসভা আসনের জন্য ভোট নেওয়া হবে। এই পর্যায়ে পশ্চিমবঙ্গ ছাড়াও বিহার, হরিয়ানা, ঝাড়খণ্ড, মধ্যপ্রদেশ, উত্তরপ্রদেশ এবং জাতীয়রাজধানী অঞ্চল দিল্লিতে ভোটগ্রহণ করা হবে। পশ্চিমবঙ্গের এই পর্যায়ের আসনগুলি হল - তমলুক, কাঁথি, ঘাটাল, ঝাড়গ্রাম , মেদিনীপুর,পুরুলিয়া, বাঁকুড়া এবং বিষ্ণুপুর । ভোটগ্রহণ শুরু হবে সকাল ৭টা থেকে। চলবে সন্ধ্যা ৬টা পর্যন্ত। রাজ্যের মুখ্য নির্বাচনী আধিকারিকেরদপ্তর অবাধ এবং সুষ্ঠু নির্বাচনের জন্য সবরকমের ব্যবস্থা নিয়েছে। ৭৭০ কোম্পানি কেন্দ্রীয় বাহিনী আগামীকাল মোতায়েন করা হবে। এর মধ্যে ৭৪৩ কোম্পানি বাহিনী ভোটের কাজে ব্যবহৃত হবে। ২৭ কোম্পানি থাকবে স্ট্রং রুম পাহারা দেবার কাজে। নির্বাচন কমিশন প্রতি বুথে কলকাতা পুলিশ এবং রাজ্য পুলিশের সশস্ত্র বাহিনীকেও মোতায়েন করবে।
পশ্চিমবঙ্গে এই পর্যায়ে নির্দল সহ ১১টি রাজনৈতিক দলের ৮৩ জন প্রার্থীর ভাগ্য নির্ধারিত হবে। এঁদের মধ্যে পাঁচজন মহিলা। রাজ্যে এই পর্বেভোটগ্রহণের জন্য ১৩ হাজার ৭২টি ভোটগ্রহণ কেন্দ্রে ১৫ হাজার ৪২৮টি বুথ থাকবে। ভোটদাতার সংখ্যা ১৩,৩৬৯,৭৪৯। এঁদের মধ্যে পুরুষ ভোটদাতা৬,৮৩৩,৯০৯ জন এবং মহিলা ভোটদাতার সংখ্যা ৬,৫৩৫,৭২১ জন। ১১৯ জন তৃতীয় লিঙ্গের ভোটদাতা রয়েছেন।এছাড়াও ২৩,১৩৬ জন সার্ভিস ভোটার রয়েছেন। ২২টি ভোট গ্রহণ কেন্দ্রে ৫টির বেশি বুথ থাকছে। ৪৪টি ভোটগ্রহণ কেন্দ্রে ৪টির বেশি বুথ আছে। অন্যদিকে ৯৪টি কেন্দ্রে তিনটির বেশি বুথ থাকছে। ১৯৩২টি কেন্দ্রে ২টির বেশি আর ১০৯৮৬টি কেন্দ্রে ১টি করে বুথ থাকবে। ঘাটাল লোকসভা কেন্দ্রে ভোটদাতার সংখ্যা সর্বাধিক – ১৭,৯৭,৬৮৫ জন। এঁদেরমধ্যে ৯,২১,০৫০ জন পুরুষ ভোটদাতা। মহিলার ভোটদাতার সংখ্যা ৮,৭৬,৬১৫ জন। তমলুক লোকসভা কেন্দ্রে তৃতীয় লিঙ্গের ভোটদাতার সংখ্যাসর্বাধিক ৩৩ জন।
ষষ্ঠ পর্যায়ে পশ্চিমবঙ্গে ভোটগ্রহণের জন্য ১৯,৩০৪টি ভিভিপ্যাট, ১৮৬২১টি ব্যালট ইউনিট এবং ১৮৬১৮টি কন্ট্রোল ইউনিট থাকবে।
আজ পশ্চিমবঙ্গে ভোট গণনার বিষয়ে রাজ্যের মুখ্য নির্বাচনী আধিকারিক, জেলাশাসক এবং গণনার সঙ্গে যুক্ত আধিকারিকদের সঙ্গে ভিডিও কনফারেন্সের মাধ্যমে বৈঠক করেন। বৈঠকে ভিভিপ্যাটের থেকএ স্লিপ গণনা সহ অন্যান্য বিষয় নিয়ে বিস্তারিত আলোচনা হয়।
প্রসঙ্গত, পশ্চিমবঙ্গে এ পর্যন্ত ২৫টি কেন্দ্রের ভোটগ্রহণ সম্পন্ন হয়েছে। সপ্তম পর্বে, বাকি ৯টি কেন্দ্রে ভোট নেওয়া হবে ১৯শে মে। আগামী ২৩শে মেভোটগণনা।
কমিশন অবাধ, সুষ্ঠু এবং গ্রহণযোগ্যভাবে ভোটগ্রহণের জন্য পর্যবেক্ষকদের সতর্ক থাকার নির্দেশ দিয়েছে।
CG/CB
(Visitor Counter : 136
প্রধানমন্ত্রীরদপ্তর
শ্রী অটল বিহারী বাজপেয়ীর প্রয়াণ তিথিতে প্রধানমন্ত্রী শ্রদ্ধা জানালেন
নয়াদিল্লি, ১৬ আগস্ট, ২০২২
শ্রী অটল বিহারী বাজপেয়ীর প্রয়াণ তিথিতে প্রধানমন্ত্রী শ্রী নরেন্দ্র মোদী তাঁর প্রতি শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন ;
“আজ সম্মানীয় অটল জি’র প্রয়াণ তিথিতে সদৈভ অটল-এ গিয়ে তাঁর প্রতি শ্রদ্ধা জানিয়েছি। ভারত সেবায় অটল জি’র প্রচেষ্টায় আমরা অনুপ্রাণিত। একবিংশ শতাব্দীর চ্যালেঞ্জের মোকাবিলায় আমাদের জাতিকে গড়ে তোলার কাজে এবং ভারতের রূপান্তরে তিনি অগ্রণী ভূমিকা নিয়েছিলেন।”
PG/AB/NS
(
বিজ্ঞানওপ্রযুক্তিমন্ত্রক
কোভিড-১৯ সম্পর্কিত স্বাস্থ্য ও ঝুঁকিপূর্ণ ক্ষেত্রে যোগাযোগ কর্মসূচি বিষয়ক তথ্য সম্বলিত পুস্তিকা প্রকাশ
নয়াদিল্লি, ০৮ জুন, ২০২০
কেন্দ্রীয় বিজ্ঞান ও প্রযুক্তি দপ্তরের অধীন ন্যাশনাল কাউন্সিল ফর সায়েন্স অ্যান্ড টেকনোলজি কম্যুনিকেশন সম্প্রতি কোভিড-১৯ সংক্রান্ত বিষয়ে এক বছরব্যাপী বিজ্ঞান ও স্বাস্থ্য সংক্রান্ত যে কর্মসূচির সূচনা হয়েছে, তার প্রেক্ষিতে তথ্য সম্বলিত একটি পুস্তিকা প্রকাশ করেছে। এই পুস্তিকায় কোভিড-১৯ জনিত ঝুঁকি, সঙ্কট, বিপর্যয় ও অনিশ্চয়তার মতো বিষয়গুলি দূর করতে দেশে যে সমস্ত বৃহৎ কর্মসূচি গ্রহণ করা হয়েছে, তার যাবতীয় মৌলিক তথ্য এই পুস্তিকায় লিপিবদ্ধ হয়েছে। সম্প্রতি কোভিড-১৯ সংক্রান্ত বিজ্ঞান ও স্বাস্থ্যসংক্রান্ত ক্ষেত্রে বার্ষিক সচেতনতামূলক যে কর্মসূচির সূচনা হয়েছে, তাতে বিজ্ঞান ও স্বাস্থ্যগত ক্ষেত্রের ওপর মানুষের সচেতনতা ও উপলব্ধি বাড়ানোর ওপর গুরুত্ব দেওয়া হয়েছে। এ ধরনের কর্মসূচি গ্রহণের উদ্দেশ্য হ’ল – বর্তমান ও ভবিষ্যৎ উভয় ক্ষেত্রের চ্যালেঞ্জগুলি মোকাবিলায় যথাযথভাবে প্রস্তুত থাকা।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেছেন, বর্ষব্যাপী এই কর্মসূচি সম্পর্কে সমাজের সর্বস্তরে সচেতনতার বার্তা ছড়িয়ে দেওয়ার জন্য মুদ্রণ, বৈদ্যুতিন ও ডিজিটাল মাধ্যমগুলিকে কাজে লাগানো হচ্ছে। তিনি আরও জানান, এই কর্মসূচির লোগো এমনভাবে তৈরি করা হয়েছে, যাতে স্বাস্থ্যগত ক্ষেত্রে যে কোনও ধরনের ঝুঁকি মোকাবিলায় মানুষকে আগাম সচেতন করতে কার্যকর পদক্ষেপ গ্রহণ করা যায়।
সমাজের একেবারে তৃণমূল স্তরে মতবিনিময়ের মাধ্যমে প্রকৃত তথ্য পৌঁছে দিতে কোভিড-১৯ সংক্রান্ত স্বাস্থ্য ও ঝুঁকিপূর্ণ যোগাযোগ বিষয়ক এক সুসংবদ্ধ কর্মসূচির সূচনা হয়েছে। সারা দেশে সুপরিকল্পিত উপায়ে জাতীয় স্তরে স্বাস্থ্য ও ঝুঁকিপূর্ণ পরিস্থিতিকে পারস্পরিক যোগাযোগ সংক্রান্ত কর্মসূচিটির রূপায়ণ হচ্ছে। সাধারণ মানুষের কাছে এই কর্মসূচির বার্তা আরও বেশি করে ছড়িয়ে দেওয়ার জন্য রাজ্যস্তরীয় বিজ্ঞান ও প্রযুক্তি পরিষদগুলিকেও সামিল করা হয়েছে। দেশের ৬টি অঞ্চলে এই কর্মসূচি রূপায়িত হচ্ছে। এজন্য প্রত্যেকটি অঞ্চলকে বিশেষভাবে চিহ্নিত করে যোগাযোগসাধনের উপযুক্ত মডিউল বা পন্থা গ্রহণ করা হয়েছে। বর্তমান কোভিড-১৯ মহামারী জনিত পরিস্থিতি সর্বত্রই উদ্বেগ ও ভীতির পরিবেশ সৃষ্টি করেছে। এই প্রেক্ষিতে মহামারী জনিত পরিস্থিতি মোকাবিলায় বিজ্ঞানসম্মত উপায়ে সচেতনতা গড়ে তোলা এবং স্বাস্থ্যগত দিক থেকে সর্বদা প্রস্তুত থাকার মতো বিষয়গুলি ঝুঁকি কমানোর ক্ষেত্রে গুরুত্বপূর্ণ ভূমিকা নিতে পারে। এমনকি, বিজ্ঞান-ভিত্তিক প্রকৃত তথ্যের প্রয়োগ ঝুঁকি এড়ানোর ক্ষেত্রে সমাজের সর্বস্তরের মানুষকে যাবতীয় পরিস্থিতি মোকাবিলায় সক্ষম করে তুলতে পারে। দপ্তরের পক্ষ থেকে প্রকাশিত এই পুস্তিকায় বিজ্ঞান ও স্বাস্থ্য সম্পর্কিত সুসংবদ্ধ তথ্য সম্বলিত বিবরণ প্রকাশ করা হয়েছে। উদ্দেশ্য, সাধারণ মানুষের স্বাস্থ্যগত ঝুঁকি কমানো এবং জীবন বাঁচানো। সেই সঙ্গে, সর্বস্তরের মানুষের মধ্যে বিজ্ঞান মনস্কতার প্রসার ঘটানো এবং স্বাস্থ্যগত বিষয়ে সম্মুখ ধারণা গড়ে তুলে আত্মবিশ্বাস বাড়াতে সাহায্য করবে। বিশেষ এই পুস্তিকাটি www.dst.gov.in পোর্টাল থেকে ডাউনলোড করা যেতে পারে।
(CG/BD/SB
ভারী শিল্প মন্ত্রক
পশ্চিমবঙ্গে রাষ্ট্রায়ত্ত্ব প্রতিষ্ঠানসমূহ
নয়াদিল্লি, ১৫ জুলাই, ২০১৯
২০১৭-১৮ সালে কেন্দ্রীয় রাষ্ট্রায়ত্ত্ব সংস্হাগুলির সমীক্ষা অনুযায়ী ৩১ মার্চ ২০১৮র হিসেব অনুসারে পশ্চিমবঙ্গে ২৪টি প্রতিষ্ঠানের নাম নিবন্ধীকৃত দপ্তর রয়েছে। সংসদের উভয় পক্ষে ২০১৮র ২৭ ডিসেম্বর এ সংক্রান্ত তথ্য জমা দেওয়া হয়।
ডিপার্টমেন্ট অফ পাবলিক এন্টারপ্রাইজ  হিসেব অনুযায়ী এই ২৪টি সংস্হার মধ্যে হিন্দুস্হান কেবল্স লিমিটেড, সেন্ট্রাল ইনল্যান্ড ওয়াটার ট্রান্সপোর্ট কর্পোরেশন লিমিটেড, বার্ন স্ট্যানডার্ডস কোম্পানী লিমিটেড, ন্যাশনাল জুট ম্যানুফ্যাকচার্স কর্পোরেশন লিমিটেড এবং বার্ডস জুট অ্যান্ড এক্সপোর্টস লিমিটেড- এই ৫টি সংস্হা বন্ধের জন্য সরকারের অনুমোদন পাওয়া গেছে।
কেন্দ্রীয় রাষ্ট্রায়ত্ত্ব সংস্হাগুলি জনোদ্যোগ দপ্তরের নিয়ন্ত্রণাধীন। ২০১৮র ১৪ই জুন ডিপিই-র নির্দেশিকা অনুযায়ী যেসব সংস্হাগুলি বন্ধের সিদ্ধান্ত নেওয়া হয়েছে এবং যে সংস্হাগুলি রুগ্ন ও লাভের মুখ দেখছেনা, সেইসব প্রতিষ্ঠানের স্হাবর-অস্হাবর সম্পত্তি বিক্রি অথবা হাতবদল করা হবে।
কেন্দ্রীয় রাষ্ট্রায়ত্ত্ব সংস্হাগুলির কাজের মানোন্নয়নের জন্য সরকার এই প্রতিষ্ঠানগুলির পরিচালন পর্ষদে পেশাদারিত্বের ছোঁয়া এবং কর্পোরেট কর্মসংস্কৃতি চালু করার লক্ষ্যে নানা উদ্যোগ নিয়েছে।
ভারী শিল্প এবং জনোদ্যোগ দপ্তরের মন্ত্রি শ্রী অরবিন্দ গনপত সাওয়ান্ত রাজ্যসভায় আজ এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 97
কেন্দ্রীয়মন্ত্রিসভা
পিএসএলভি কর্মসূচির ষষ্ঠ পর্যায় অব্যাহত রাখতে মন্ত্রিসভার অনুমোদন
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বুধবারের বৈঠকে পোলার স্যাটেলাইট লঞ্চ ভেইক্যাল  কর্মসূচির ষষ্ঠ পর্যায় চালিয়ে যেতে এবং এই কর্মসূচির আওতায় ৩০টি পিএসএলভি উৎক্ষেপণযানের জন্য তহবিল সংস্থানে অনুমোদন পাওয়া গেছে।
এই কর্মসূচির মাধ্যমেই ভূ-নিরীক্ষণ, দিশা নির্ণয় ও মহাকাশ বিজ্ঞানের জন্য কৃত্রিম উপগ্রহ উৎক্ষেপণের খরচ মেটানো হবে।
৩০টি পিএসএলভি উৎক্ষেপণ যান সহ ষষ্ঠ পর্যায়ের ঐ কর্মসূচি অব্যাহত রাখার জন্য মোট ৬ হাজার ১৩১ কোটি টাকা প্রয়োজন।
উল্লেখ করা যেতে পারে যে, ষষ্ঠ পর্যায়ের এই কর্মসূচির ফলে প্রতি বছর ৮টি উৎক্ষেপণযানের সাহায্যে মহাকাশে উপগ্রহ প্রেরণের চাহিদা মেটানো হবে। সমস্ত উৎক্ষেপণ যান নির্মাণের কাজ ২০১৯-২০২৪ সালের মধ্যে সম্পূর্ণ হবে।
ভূ-নিরীক্ষণ, বিপর্যয় ব্যবস্থাপনা, দিশা নির্ণয় ও মহাকাশ বিজ্ঞানের জন্য কৃত্রিম উপগ্রহ মহাকাশে পাঠানোর ক্ষেত্রে পিএসএলভি উৎক্ষেপণ যান ভারতকে স্বনির্ভরতা দিয়েছে।
(Visitor Counter : 88
তথ্যওসম্প্রচারমন্ত্রক
নিউজ অন এআইআর অ্যাপে সরাসরি সম্প্রচারের স্ট্রিমিং ক্রমতালিকা প্রকাশ করা হয়েছে
নয়াদিল্লী, ৩০ জুলাই, ২০২১
নিউজ অন এআইআর অ্যাপে আকাশবাণীর সরাসরি সম্প্রচারিত বা লাইভ স্ট্রিমিংগুলি জয়পুর এবং পাটনার তরুণদের মধ্যে বেশ জনপ্রিয়তা লাভ করেছে। কারণ এই দুই শহরে আকাশবাণীর সরাসরি সম্প্রচারিত পরিষেবার প্রায় ৬০ শতাংশ শ্রোতা ১৮-৪৫ বছর বয়সী।অন্যদিকে ভৌগলিক বিন্যাসের পরিপ্রেক্ষিতে নিউজ অন এআইআর শ্রোতার ক্রমতালিকার মাপকাঠিতে প্রথম দুটি শহর হল পুনে এবং ব্যাঙ্গালুরু।
আকাশবাণীর ২৪০টির বেশি বেতার পরিষেবা প্রসার ভারতীর সরকারি অ্যাপ- নিউজ অন এআইআর-তে সরাসরি সম্প্রচার অর্থাৎ লাইভ স্ট্রিমিং হয়। আকাশাবণীর দেশ ও দেশের বাইরে ৮৫টির বেশি দেশের শ্রোতারা নিউজ অন এআইআর অ্যাপের পরিষেবা উপভোগ করেন। প্রথম সারির বেতার অনুষ্ঠানের স্ট্রিমিং-এর মধ্যে নিউজ অন এআইআর অন্যতম। গত পয়লা জুলাই থেকে ১৫ জুলাইয়ের মধ্যে দেশের নানা শহরে কতো মানুষ এই অ্যাপের মাধ্যমে বেতার অনুষ্ঠান শুনেছেন তার ওপর ভিত্তি করেই এই ক্রমতালিকা প্রকাশ করা হয়েছে।
বিস্তারিত তথ্য জানার জন্য ক্লিক করুন নিম্ন লিখিত লিঙ্কে- https://www.pib.gov.in/PressReleasePage.aspx?PRID=1740660
CG/SS /NS
(Visitor Counter : 115
অর্থমন্ত্রক
বাজেটে নতুন রেললাইন বসানোর কাজ দ্রুততর করা, রেলের কামরা নির্মাণ এবং যাত্রী ও পণ্য পরিষেবায় গতি আনতে কেন্দ্রীয় বাজেটে সরকারি-বেসরকারি অংশিদারিত্বের প্রস্তাব
শহরতলির রেল পরিষেবায় বিশেষ ধরণের বাহনের প্রস্তাব করা হয়েছে
২০২০ সালের মধ্যে ডেডিকেটেড ফ্রেট করিডরের প্রকল্প শেষ করা হবে
নয়াদিল্লি, ০৫ জুন, ২০১৯
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন সংসদে আজ ২০১৯-২০ অর্থবর্ষের কেন্দ্রীয় বাজেট পেশ করে জানান, নতুন রেললাইন বসানোর কাজ দ্রুততর করা, রেলের কামরা নির্মাণ এবং যাত্রী ও পণ্য পরিষেবায় গতি আনতে কেন্দ্রীয় বাজেটে সরকারি-বেসরকারি অংশিদারিত্বের প্রস্তাব করা হয়েছে।
অর্থমন্ত্রী বলেন, রেলের পরিকাঠামোর জন্য ২০১৮-৩০ সালের মধ্যে ৫০ লক্ষ কোটি টাকা বিনিয়োগের প্রয়োজন। বর্তমানে প্রতি বছরে রেল দেড় থেকে ১.৬ লক্ষ কোটি টাকা ব্যয় করতে পারে। ফলে সমস্ত প্রকল্পগুলি শেষ হতে বছরের পর বছর সময় লেগে যাবে।
অর্থমন্ত্রী বলেন, শহরতলি এবং দূরপাল্লার রেল পরিষেবার জন্য বিভিন্ন পরিকল্পনা নেওয়া হয়েছে। দিল্লী-মেরঠ রুটে দ্রুত আঞ্চলিক পরিবহণ ব্যবস্হা আরআরটিএস-এর ধাঁচে শহরতলির রেল পরিষেবার জন্য স্পেশাল পারপাস ভেহিকল- বিশেষ ধরণের বাহন ব্যবহার করার জন্য ভারতীয় রেলকে উৎসাহ দেওয়া হচ্ছে। মেট্রো রেল সহ রেলের বিভিন্ন কাজে গতি আনতে অর্থমন্ত্রী সরকারি, বেসরকারি অংশিদারিত্বে আরও বেশি করে অংশগ্রহণের প্রস্তাব করেছেন। তিনি বলেন, ২০২২ সালের মধ্যে ডেডিকেটেড ফ্রেট করিডর প্রকল্প শেষ করতে হবে। এরফলে বর্তমানের কিছু রেল রুট শুধুমাত্র যাত্রীবাহি ট্রেন পরিষেবার জন্য ব্যবহার করা হবে। রেলযাত্রাকে আরও সুখকর করতে এবং সাধারণ মানুষ যেন রেল পরিষেবায় সন্তুষ্ট হন, সেই লক্ষ্যে রেল স্টেশনগুলির আধুনিকীকণের লক্ষ্যে বেশ কিছু কর্মসূচি হাতে নেওয়া হয়েছে।
CG/CB/NS
(Visitor Counter : 107
প্রধানমন্ত্রীরদপ্তর
শ্রী নরেন্দ্র মোদী যখন মুখ্যমন্ত্রী হিসেবে ধলাভিরায় এসেছিলেন
নতুন দিল্লি, ২০ আগষ্ট, ২০২১
প্রধানমন্ত্রীর দপ্তরের পক্ষ থেকে দেশের গুরুত্বপূর্ণ প্রত্নতাত্ত্বিক স্থানগুলির প্রতি প্রধানমন্ত্রীর দৃষ্টিভঙ্গি সম্পর্কে প্রত্নতাত্ত্বিক ইয়াদুবীর সিং রাওয়াত- এর একটি নিবন্ধ শেয়ার করা হয়েছে।
গুজরাটের ধলাভিরা সম্প্রতি ইউনেস্কোর ঐতিহ্যবাহী স্থানের মর্যাদা পেয়েছে।
এক টুইটের মাধ্যমে প্রধানমন্ত্রী দপ্তর থেকে বলা হয়েছে যে, যখন মুখ্যমন্ত্রী হিসেবে শ্রী নরেন্দ্র মোদী ধলাভিরায় এসেছিলেন....
একজন প্রত্নতাত্ত্বিক তাঁর অভিজ্ঞতা শেয়ার করেছেন এবং ধলাভিরার আশপাশে কিভাবে পর্যটনবান্ধব এবং পরিবেশবান্ধব পরিকাঠামো তৈরি করা হয়েছিল সে সম্পর্কে লিখেছেন।
CG/ SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৩১ আগষ্ট, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৬৪.০৫ কোটি টিকা দেওয়া হয়েছে
বর্তমানে সুস্থতার হার ৯৭.৫৩ শতাংশ
গত ২৪ ঘন্টায় ৩০,৯৪১ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৭০,৬৪০
মোট আক্রান্তের চেয়ে সক্রিয়ভাবে আক্রান্তের হার ১.১৩ শতাংশ
গত ২৪ ঘন্টায় ৩৬ হাজার ২৭৫ জন সুস্থ হয়ে উঠেছেন, সুস্থতার সংখ্যা মোট বেড়ে হয়েছে ৩ কোটি ১৯ লক্ষ ৫৯ হাজার ৬৮০
সাপ্তাহিক ভিত্তিতে বর্তমানে আক্রান্তের হার ২.৫১ শতাংশ যা গত ৬৭ দিন ধরে ৩ শতাংশের নিচে
দৈনিক আক্রান্তের হার ২.২২ শতাংশ
এ পর্যন্ত ৫২.১৫ কোটি নমুনা পরীক্ষা করা হয়েছে
CG/ SB
(Visitor Counter : 137
কেন্দ্রীয়মন্ত্রিসভা
কেন্দ্রীয় মন্ত্রিসভা উত্তর পূর্ব লোক-চিকিৎসা প্রতিষ্ঠানের  নাম পাল্টে উত্তর পূর্ব আয়ুর্বেদ ও লোক-চিকিৎসা গবেষণা প্রতিষ্ঠান করার প্রস্তাব অনুমোদন করেছে
নতুন দিল্লি, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে উত্তর পূর্ব লোক-চিকিৎসা প্রতিষ্ঠানের  নাম পাল্টে উত্তর পূর্ব আয়ুর্বেদ ও লোক-চিকিৎসা গবেষণা প্রতিষ্ঠান  করার একটি প্রস্তাব অনুমোদন হয়েছে।
বিবরণ :
উত্তর পূর্ব লোক-চিকিৎসা প্রতিষ্ঠানের নাম পাল্টে উত্তর পূর্ব আয়ুর্বেদ ও লোক-চিকিৎসা গবেষণা প্রতিষ্ঠান করার প্রস্তাবটিকে বিবেচনায় রাখা হয়, যাতে অরুণাচল প্রদেশের পাসিঘাটে আয়ুর্বেদ তথা প্রচলিত চিকিৎসার ক্ষেত্রে শিক্ষামূলক ও গবেষণাধর্মী কাজকর্মের মানোন্নয়ন ঘটানো যায়। এই প্রেক্ষিতে, মেমোরেন্ডাম অফ অ্যাসোসিয়েশন অ্যান্ড রুলস অ্যান্ড রেগুলেশনসের ক্ষেত্রেও প্রয়োজনীয় পরিবর্তন আনা হবে।
প্রভাব :
বর্তমান চিকিৎসা প্রতিষ্ঠানটিতে আয়ুর্বেদ চিকিৎসা পদ্ধতির অন্তর্ভুক্তির ফলে সমগ্র উত্তর পূর্বাঞ্চলের সাধারণ মানুষ আয়ুর্বেদ চিকিৎসা ও গবেষণার ক্ষেত্রে লাভবান হবেন। এই প্রতিষ্ঠানটি না কেবল ভারতে, সেই সঙ্গে প্রতিবেশী তীব্বত, ভূটান, মঙ্গোলিয়া, নেপাল, চীন ও অন্যান্য মধ্য এশিয়ার দেশগুলির আয়ুর্বেদ ও প্রচলিত চিকিৎসা পদ্ধতির পড়ুয়াদের কাছে বড় সুযোগ এনে দেবে।
প্রেক্ষাপট :
পদ্ধতিগত গবেষণা, ডকুমেন্টেশন তথা প্রচলিত ওষুধপত্র ও চিকিৎসা পদ্ধতির প্রসারে অরুণচাল প্রদেশের পাসিঘাটে উত্তর পূর্ব লোক-চিকিৎসা প্রতিষ্ঠান গড়ে তোলা হয়। এধরণের একটি চিকিৎসা প্রতিষ্ঠান গড়ে তোলার উদ্দেশ্যই ছিল, প্রচলিত চিকিৎসা পদ্ধতি এবং বিজ্ঞান ভিত্তিক গবেষণা, সমীক্ষা ও ডকুমেন্টেশনের ক্ষেত্রে সামঞ্জস্য বজায় রাখা, যাতে জনস্বাস্থ্য পরিষেবা ও ভবিষ্যতমুখী গবেষণাধর্মী কাজকর্মে প্রচলিত পন্থা-পদ্ধতির প্রয়োগ ঘটানো যায়।
CG/BD/AS
(Visitor Counter : 168
মানবসম্পদবিকাশমন্ত্রক
কেন্দ্রীয় শিক্ষামন্ত্রী আইআইটি খড়গপুরে ইন্ডিয়ান নলেজ সিস্টেমের জন্য উৎকর্ষ কেন্দ্র তৈরির কথা ঘোষণা করলেন
আইআইটি খড়গপুর ‘ভারতীয় সত্ত্বার আত্মসমীক্ষা ও ভারত তীর্থ ‘এবং গবেষণার মাধ্যমে সঠিক দিশায় কাজ করছে : ডঃ রমেশ পোখরিয়াল নিশাঙ্ক
শিক্ষামন্ত্রী মাতৃভাষার মাধ্যমে শিক্ষাদান ও সংস্কৃতের পুনরুজ্জীবনের ওপর গুরুত্ব দিলেন
কলকাতা, ৬ নভেম্বর ২০২০
কেন্দ্রীয় শিক্ষামন্ত্রী ডঃ রমেশ পোখরিয়াল নিশাঙ্ক ঘোষণা করেছেন আইআইটি খড়গপুরে ইন্ডিয়ান নলেজ সিস্টেমের জন্য উৎকর্ষ কেন্দ্র গড়ে তোলা হবে। আইআইটি খড়গপুর আয়োজিত ‘ভারত তীর্থ’ শীর্ষক একটি আন্তর্জাতিক ওয়েবিনারের উদ্বোধন করে ডঃ নিশাঙ্ক এই ঘোষণাটি করেন আজ। এই ওয়েবিনারে প্রধান অতিথি হিসেবে বক্তব্য রাখাকালীন সময় তিনি ভারতীয় জ্ঞান চর্চার বিভিন্ন শাখায় এই প্রতিষ্ঠানের বহুমুখী উদ্যোগের ভূয়সী প্রশংসা করেন।
মন্ত্রী, মাতৃভাষার মাধ্যমে শিক্ষাদান ও সংস্কৃতের পুনরুজ্জীবনের ওপর-ও গুরুত্ব দেন। তিনি বলেন, এই ধরণের উদ্যোগ নিলে দেশের বিভিন্ন প্রান্তে বৈচিত্র্যময় মাতৃভাষাসমূহ সমৃদ্ধ হবে এবং একই সঙ্গে ভারতের সমৃদ্ধশালী শিক্ষার ঐতিহ্য সম্পর্কে মানুষ অবগত হবেন। কারিগরি শিক্ষা ব্যবস্থাকে সাহায্যের জন্য জাতীয় স্তরে একটি এডুকেশন টেকনোলজি ফোরাম গঠনের প্রসঙ্গ উল্লেখ করে ডঃ পোখরিয়াল বলেন, এরফলে গবেষকরা ভারতীয় বিজ্ঞানচর্চা ও এদেশের ভাষাগত ঐতিহ্য নিয়ে গবেষণা কাজে উৎসাহী হবেন। এই প্রসঙ্গে তিনি ‘স্টাডি ইন ইন্ডিয়া’, জিআইএএন, জিআইএএন+ সহ অন্যান্য গবেষণামূলক বিভিন্ন কর্মসূচির কথা জানান। এরফলে, আন্তর্জাতিক স্তরে ছাত্রছাত্রীদের মধ্যে উৎসাহ তৈরি হবে এবং ভারতীয় শিক্ষা ব্যবস্থার মানোন্নয়ন ঘটবে।
অনুষ্ঠানের সম্মানিত অতিথি হিসেবে কেন্দ্রীয় শিক্ষা, যোগাযোগ, বৈদ্যুতিন ও তথ্য প্রযুক্তি দপ্তরের প্রতিমন্ত্রী শ্রী সঞ্জয় ধোতরে উপস্থিত ছিলেন। তিনি ভারতীয় জ্ঞান চর্চার বিষয়ে বর্তমান যুগে আরও ব্যাপক পরীক্ষা-নিরীক্ষার আহ্বান জানান। তিনি আশাপ্রকাশ করে বলেন, ২০২০র জাতীয় শিক্ষা নীতি ভারতীয় সত্ত্বাকে আরও বিকশিত করতে সাহায্য করবে।
আইআইটি খড়গপুরের নির্দেশক অধ্যাপক বীরেন্দ্র কে তিওয়ারি, শান্তি স্বরূপ ভাটনগর পুরস্কার ব্যবস্থায় ভারতীয় বিজ্ঞান চর্চার ঐতিহ্যের ওপর যাঁরা গবেষণা করবেন তাঁদের জন্য-ও স্বীকৃতির প্রস্তাব দেন।
তিন দিনের এই ওয়েবিনারে ভারততত্ত্ব বিষয়ে ওপর আন্তর্জাতিক বিশেষজ্ঞরা বক্তব্য রাখবেন। এরমধ্যে অর্থশাস্ত্র, সংস্কৃত ভাষার স্বাভাবিক নিয়মে বিবর্তন, বৈদিক ও প্রাচীন ভারতের গণিত শাস্ত্র- সংখ্যাতত্ত্ব, বীজগণিত ও জ্যামিতি, রসায়ন, আয়ুর্বেদ, জ্যোতির্তত্ত্ব, মহাজাগতিক বিদ্যা, প্রকৃতি বিদ্যা এবং নন্দনতত্ত্ব তথা বাস্তুবিদ্যা নিয়ে-ও আলোচনা হবে।
SSS/CB/NS
(Visitor Counter : 51
প্রতিরক্ষামন্ত্রক
প্রতিরক্ষামন্ত্রী কৃত্রিম মেধা ভিত্তিক অভিযোগ নিরসন কেন্দ্রের উদ্বোধন করেছেন
নতুন দিল্লি, ১৫ জুলাই, ২০২১
প্রতিরক্ষামন্ত্রী শ্রী রাজনাথ সিং আজ দিল্লিতে একটি কৃত্রিম মেধা ভিত্তিক অভিযোগ নিরসন কেন্দ্রের উদ্বোধন করেছেন। আইআইটি কানপুরের সহযোগিতায় প্রতিরক্ষা মন্ত্রক এই পদ্ধতিটি তৈরি করেছেন।
এটি সরকারের অভিযোগ নিরসনের জন্য প্রথম কৃত্রিম মেধা ভিত্তিক একটি পদ্ধতি। এই পদ্ধতির মাধ্যমে স্বয়ংক্রিয়ভাবে অভিযোগ সনাক্ত করা থেকে শুরু করে তা ঠিকমতো বিশ্লেষণ করা হয়েছে কিনা তাও জানা সক্ষম হবে।
স্বয়ংক্রিয় এই পদ্ধতির উদ্বোধন করে শ্রী সিং বলেন, সুশাসনের পক্ষে এটি কার্যকর হবে। এটি সরকারের কাছে আরও একটি নাগরিক কেন্দ্রিক সংস্কার যা জনগণকে ক্ষমতায়ন করতে সাহায্য করবে।
প্রতিরক্ষামন্ত্রী উল্লেখ করেন যে, কৃত্তিম মেধা শক্তি চালিত অ্যাপ্লিকেশনটি স্বয়ংক্রিয়ভাবে মানুষের অভিযোগগুলি পরিচালনা ও বিশ্লেষণ করবে। এটি যেমন সাশ্রয় মূলক হবে তেমনি স্বচ্ছতা নিশ্চিত হবে।
আজকের অনুষ্ঠানে অন্যদের মধ্যে উপস্থিত ছিলেন প্রতিরক্ষা সচিব ডঃ অজয় কুমার, ডিপার্টমেন্ট অফ অ্যাডমিনিস্ট্রেটিভ রিফর্মস এন্ড পাবলিক গ্রিভান্সেস- এর অতিরিক্ত সচিব শ্রী ভি শ্রীনিবাস, আইআইটি কানপুরের অধিকর্তা অধ্যাপক অভয় করান্দিকার সহ প্রতিরক্ষা মন্ত্রকের অন্যান্য আধিকারিকরা।
CG/SB
(Visitor Counter : 194
মানবসম্পদবিকাশমন্ত্রক
শিক্ষার আন্তর্জাতিকীকরণে সরকারি দৃষ্টিভঙ্গীর বিষয়ে আয়োজিত কূটনৈতিক আলোচনাসভায় শ্রী ধর্মেন্দ্র প্রধান অংশ নিয়েছেন
নতুনদিল্লি, ১২ই নভেম্বর, ২০২১
কেন্দ্রীয় শিক্ষা, দক্ষতা বিকাশ ও শিল্পোদ্যোগ মন্ত্রী শ্রী ধর্মেন্দ্র প্রধান আজ চন্ডীগড় বিশ্ববিদ্যালয় আয়োজিত একটি কূটনৈতিক আলোচনাসভায় অংশ নিয়েছেন।
আলোচনায় বিশ্বের জ্ঞানভান্ডার হিসেবে ভারতের অন্তর্নিহিত শক্তি ও কোভিড পরবর্তী নতুন পৃথিবীতে শিক্ষাঙ্গনে ভারতের ভূমিকার বিষয়ে মন্ত্রী নানা প্রসঙ্গ তুলে ধরেন।
ভারতের শিক্ষা ব্যবস্থার প্রসঙ্গ উল্লেখ করে মন্ত্রী বলেন, ২০২০র জাতীয় শিক্ষা নীতির কারণে এদেশে উন্নত মানের শিক্ষা প্রতিষ্ঠান গড়ে উঠবে। এছাড়াও বহুস্তরীয় ব্যবস্থাপনায় সামাজিক অংশগ্রহণ এবং উদ্ভাবন, শিল্পোদ্যোগ ও আন্তর্জাতিকীকরণের উপর গুরুত্ব দেওয়ায় ভারতের শিক্ষা ব্যবস্থা নতুন উচ্চতায় পৌঁছবে।
ভারতের শতাব্দী প্রাচীন ‘বসুধৈব কুটুম্বকম’ ধারণায় আমরা বিশ্ব নাগরিক গড়ে তুলতে ব্রতী হয়েছি। শ্রী প্রধান বলেন আন্তর্জাতিক স্তরে অভিন্ন সমস্যাগুলির মোকাবিলা করার জন্য এবং নির্দিষ্ট লক্ষ পূরণে সকলকে একযোগে কাজ করতে হবে। এই আলোচনাসভায় ১২০টি দেশের প্রতিনিধিরা অংশ নেওয়ায় মন্ত্রী সন্তোষ প্রকাশ করেন।
CG/CB/NS/
(Visitor Counter : 76
রেলমন্ত্রক
ভারতীয় রেলের ১০০টি অক্সিজেন এক্সপ্রেসের মাধ্যমে ত্রাণ সরবরাহ করা হয়েছে
নয়াদিল্লি, ১২ মে, ২০২১
সকল বাধা অতিক্রম করে এবং নতুন সমাধানের পথ অনুসন্ধান করে ভারতীয় রেল দেশের বিভিন্ন রাজ্যে তরল চিকিৎসা অক্সিজেন পৌঁছে দেওয়ার মাধ্যমে ত্রাণ সরবরাহের কাজ চালিয়ে যাচ্ছে। এখনও পর্যন্ত ভারতীয় রেল ৩৯৬টিরও বেশি ট্যাঙ্কারে প্রায় ৬ হাজার ২৬০ মেট্রিক টন তরল চিকিৎসা অক্সিজেন বিভিন্ন রাজ্যে সরবরাহ করেছে।
গতকাল অক্সিজেন এক্সপ্রেস দেশের বিভিন্ন প্রান্তে ৮০০ মেট্রিক টন তরল চিকিৎসা অক্সিজেন সরবরাহ করেছে। এ পর্যন্ত ১০০টি অক্সিজেন এক্সপ্রেস যাত্রা সম্পূর্ণ করেছে এবং বিভিন্ন রাজ্যে ত্রাণ পৌঁছে দিয়েছে।
ভারতীয় রেল অনুরোধকারী রাজ্যগুলিকে যতটা সম্ভব কম সময়ের মধ্যে তরল অক্সিজেন পৌঁছে দেওয়ার সবরকম প্রয়াস চালিয়েছে। এই প্রয়াসের অঙ্গ হিসাবে এখনও পর্যন্ত মহারাষ্ট্রে ৪০৭ মেট্রিক টন, উত্তর প্রদেশে ১ হাজার ৬৮০ মেট্রিক টন, মধ্যপ্রদেশে ৩৬০ মেট্রিক টন, হরিয়ানায় ৯৩৯ মেট্রিক টন, তেলেঙ্গানায় ১২৩ মেট্রিক টন, রাজস্থানে ৪০ মেট্রিক টন, কর্ণাটকে ১২০ মেট্রিক টন এবং দিল্লিতে ২ হাজার ৪০৪ মেট্রিক টন তরল চিকিৎসা অক্সিজেন পৌঁছে দেওয়া হয়েছে। গত রাতে ঝাড়খন্ডের টাটানগর থেকে ১২০ মেট্রিক টন অক্সিজেন নিয়ে প্রথম অক্সিজেন এক্সপ্রেস ট্রেনটি উত্তরাখন্ডে পৌঁছেছে। এমনকি, ওডিশার অঙ্গুল থেকে ৫৫ মেট্রিক টন অক্সিজেন নিয়ে আরও একটি অক্সিজেন এক্সপ্রেস গত রাতে পুণেতে পৌঁছেছে। আরও অক্সিজেন বোঝাই এক্সপ্রেস ট্রেনগুলি আজ রাতে নির্দিষ্ট গন্তব্যস্থলের উদ্দেশে যাত্রা শুরু করবে।
CG/SS/SB
(Visitor Counter : 152
প্রধানমন্ত্রীরদপ্তর
প্রাক্তন প্রধানমন্ত্রী শ্রী রাজীব গান্ধীর মৃত্যু বার্ষিকীতে প্রধানমন্ত্রীর শ্রদ্ধা
নয়াদিল্লি, ২১ মে, ২০২০
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী রাজীব গান্ধীর প্রয়াণ বার্ষিকীতে শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “প্রাক্তন প্রধানমন্ত্রী শ্রী রাজীব গান্ধীর মৃত্যু বার্ষিকীতে তাঁর প্রতি শ্রদ্ধা”।
CG/BD/SB
(